Държавен вестник, бр. 7, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  7
Работното време е динамично и гъвкаво и често включва вечерни часове, почивни и 
празнични дни. Работната среда изисква физическа издръжливост, гъвкавост, енергичност и 
комуникативност.  
За ефективно изпълнение на дейностите е необходимо владеене на поне един чужд език, 
комуникативност, умения за работа с дигитални технологии, техническо оборудване и разбиране 
на основните принципи на безопасност, професионална етика и устойчивост. Важна част от 
професионалната роля е стремежът към непрекъснато професионално и личностно развитие чрез 
участие в обучения, практики и самоусъвършенстване. 
2.2. Четвърта степен на професионална квалификация по професията 
Професията „Туристическа анимация“ с четвърта степен на професионална квалификация 
включва самостоятелно проектиране, планиране, организиране, управление и анализ на 
анимационни програми. Професионалната дейност е насочена към добавяне на преживяване при 
консумирането на туристическия продукт чрез разработване и прилагане на културни, 
образователни, приключенски, спортни и много други анимационни програми при използване на 
съвременни технологии, устойчиви практики и иновативни методи на взаимодействие с туристи. 
Аниматорът с четвърта степен на професионална квалификация носи отговорност за 
процесите на проектиране, организация и реализация на анимационните програми, на базата на 
анализ на профила и потребностите на туристите. На тази основа разработва концепция, 
сценарий, организационен план и бюджет за анимационни програми. Осигурява необходимите 
ресурси, координира подготовката, оборудването и материалната база, управлява комуникацията 
с анимационния екип и води цялостната организация на дейностите по анимационната програма. 
В рамките на професионалната си роля ръководи и модерира анимационни програми, 
адаптира съдържанието им спрямо динамиката на групата и спецификите на ситуацията, 
ръководи и обучава анимационни екипи, координира участието на външни изпълнители, 
партньори и институции. Използва специализирани дигитални технологии, комуникационни 
платформи, озвучаване, осветление, визуализация и стрийминг. Изготвя отчетна документация, 
анализира и синтезира настроенията на туристите, идентифицира нови възможности за 
подобрение и планира мерки за повишаване на ефективността от анимационните дейностите. 
Аниматорът с четвърта степен на професионална квалификация прилага принципите на 
устойчивост, разработва екологични, културни и социално отговорни анимационни програми, 
като въвежда нови формати за туристически преживявания, прилага иновации и технологични 
решения и стратегически планира развитието на туристическия продукт при спазване на 
правилата за сигурност и безопасност на туристите. Спазва нормативната уредба, свързана със 
защита на личните данни, интелектуалната собственост, здравословни и безопасни условия на 
труд в туристическата дейност. 
Работата изисква високо ниво на самостоятелност, комуникативност, лидерски умения, 
стратегическо мислене, аналитичност, способност за управление на сложни проекти, устойчивост 
на стрес и умения за вземане на решения в динамична среда. За ефективното изпълнение на 
задълженията е необходимо владеене на поне един чужд език, отлично познаване на културното 
многообразие, умения за работа с дигитални технологии и техническо оборудване, както и 
ангажираност с непрекъснато професионално и личностно развитие в съответствие с динамиката 
на туристическия сектор.